Mergullete común

thumb |Tachybaptus ruficollis
O **mergullete común**, ás veces chamado **mergullón pequeno** e popularmente **agurgullador,** **pita da auga,**

Cos seus 23 a 29&nbsp;cm de lonxitude é o membro europeo menor da súa familia. Atópase xeralmente en corpos de auga da maior parte da súa área de distribución.

## Taxonomía 
O mergullete común foi descrito polo naturalista alemán Peter Simon Pallas en 1764, que lle deu o nome binomial de *Colymbus ruficollis*. O tricolored grebe foi considerado conespecífico, e algunhas autoridades taxonómicas aínda o consideran así. 
Hai seis subespecies recoñecidas actualmente, distinguidas principalmente polo tamaño e coloración.
* *T. r. ruficollis* – (Pallas, 1764): a subespecie nominal, que se encontra desde Europa ao oeste de Rusia e cara ao sur ata o norte de África.
* *T. r. iraquensis* – (Ticehurst, 1923): vive no sueste de Iraq e suroeste de Irán.
* *T. r. capensis* – (Salvadori, 1884): atopado na África subsahariana, Madagascar, Sri Lanka e o subcontinente indio, espallándose cara ao leste ata Birmania.
* *T. r. poggei* – (Reichenow, 1902): habita desde o sueste ao noroeste de Asia, Hainán, Taiwán, Xapón e illas Kuriles do sur.
* *T. r. philippensis* – (Bonnaterre, 1790): atópase no norte de Filipinas.
* *T. r. cotabato* – (Rand, 1948): en Mindanao, Filipinas.

## Descrición 
O mergullete común é unha pequena ave acuática con bico agudo. O adulto é inconfundible en verán, predominantemente escuro na parte superior co seu pescozo, meixelas e flancos de intensa cor marrón avermellada e interior da boca amarelo brillante. A cor marrón avermellada é substituída por un gris amarronado escuro en aves que non teñen a plumaxe non reprodutora e os xuvenís.

As aves xuvenís teñen un bico amarelo cunha pequena punta negra, e raias negras e brancas nas meixelas e laterais do pescozo vistas desde abaixo. Este bico amarelo escurécese a medida que van tendo máis idade, e chega a ser negro na idade adulta.

En inverno, o seu tamaño, plumaxe beixe cun dorso e cabeza máis escuros, e a parte posterior con forma de “borla” permite unha fácil identificación destas especies. A chamada reprodutora do mergullete común, feita tanto en solitario coma en dúo, é un trilo repetido *uit-uit-uit* ou *ui-ui-ui* que soa como o rinchar dun cabalo.

## Distribución 
Reprodúcese en pequenas colonias en zonas con moita vexetación de lagos de auga doce ao longo de Europa, gran pare de Asia e cara ao sur ata Nova Guinea e a maioría de África. A maioría das aves desprázanse a augas costeiras ou máis abertas, pero é soamente migratoria naquelas partes da súa área de distribución onde se conxelan as augas. Fóra da estación reprodutora trasládase a augas máis abertas, ocasionalmente aparecendo incluso en costas de pequenas baías. En Galicia a ave é sedentaria e chegan individuos invernantes.

## Comportamento 
O mergullete común é un nadador e mergullador excelente que persegue os peixes e invertebrados acuáticos baixo a auga. Aproveita a vexetación para agocharse eficazmente.

Como todos os mergullóns pequenos aniña na beira da auga, xa que as súas patas están situadas moi atrás no corpo e non pode camiñar ben. Xeralmente poñen de 4 a 7 ovos. Cando os adultos abandonan provisionalmente o niño adoitan ter coidado de cubrir os ovos con vexetación para que sexa menos probable que os detecten os predadores. Os xoves deixan o niño e poden nadar pouco despois da eclosión, e os polos adoitan ser carrexados sobre as costas dos adultos durante a natación. Na India a especie reprodúcese durante a estación das chuvias.

## Galería 

Ficheiro:Little Grebe (or Dabchick), Tachbaptus ruficollis, at Marievale Nature Reserve, Gauteng, South Africa - breeding plumage (21410502215).jpg|En plumaxe reprodutora
Ficheiro:LittleGrebe DSC0240.jpg|Niño no bordo do lago en Jodhpur, Raxastán, India
Ficheiro:Zampullín chico, polluelo Tachybaptus ruficollis.jpg|Cría
Ficheiro:Tachybaptus ruficollis MWNH 1919.JPG|Ovos de mergullete común na colección do Museo de Wiesbaden
Ficheiro:Saverio Manetti, Ornithologia methodice digesta, per monchiani, firenze 1767-76, 048 colimbo minore.jpg|Ilustración. Obsérvese a posición moi traseira das patas.

## Notas 
## Véxase tamén 
### Ligazóns externas 
*
* BTO BirdFacts - Mergullete común
* Grebes of the World de André Konter
* Información e ilustración sobre o mergullete común en A Field Guide to Birds of Armenia 
* 
* 
* 
* 
*